Lizherenneg ar brezhoneg

Lizherenneg ar brezhoneg zo ul lizherenneg zo bet savet, ha kemmet meur a wech en istor, gant geriadurourien ha yezhadurourien.

Lizherennoù
Er  e oa bet degaset al lizherenn c'h.
En  e oa bet degaset implij a-vras al lizherenn k e-lec'h c ha q(u) ; betek neuze ne veze implijet nemet nebeut dirak e hag i, aliesoc'h dirak n ("knech"), ha tost bepred evit ker ("kêr") hag un nebeud gerioù allArzel Even, Istor ar yezhoù keltiek, Hor Yezh, 1987, p. 118..
En  e oa bet savet ar peurunvan,  ha  deuet d'e heul : 
ar zh, ha n'emañ ket e lizherenneg ebet, ha koulskoude e vez sellet outi evel ul lizherenn gant tud zo, er c'hoari skrabell da skouer ; 
an où, a vez gwelet evel ul lizherenn a-wechoù ;
 ouzhpenn-se, er c'hantved-se ivez,  e voe addegaset al lizherenn c.

Lizherenneg ar Gonideg e 1838
Meneget eo e 1838 er Grammaire celto-bretonne savet gant Yann-Frañsez ar GonidegLe Gonidec, Jean-François-Marie-Maurice-Agathe. Grammaire celto-bretonne. Paris : H. Delloye, 1838 p. 1. hag a voe embannet kevret gant an Dictionnaire Breton-Français, gant ur rakskrid savet gant Kervarker.
+ Lizherenneg Ar Gonideg, 1838 A, B, K, D, E, F, G, H, CH, C'H, I, J, L, M, N, O, P, R, S, T, U, V, W, Z
Merkit n'eus Y ebet el lizherenneg-se. Hervez ar yezhadurour ez eus 6 vogalenn e brezhoneg : a, e, i, o, u ha w.

+ Lizherennoù lizherenneg ar brezhoneg  A a  B b K k D d  E e  F f G g  H h  Ch c  C'h c'h   I i  J j   L l  M m N n  O o  P p  R r  S s T t  U u  V v  W w  Y y  Z z

 Lizeherenneg X3 
Gant X3 (Emil Ernod, Frañsez Vallée ha Meven Mordiern) e voe embannet e 1925 pevare kevrenn ar Sketla. Er bajenn 118 e lenner kement-mañ :
Da evesaat : urz al lizerennou er geriadur-man a zo an urz vrezonek : A B K… G H C’H CH I Y J L… bet heuilhet gand Ar Gonideg, gant Viktor Henry en e Lexique étymologique du breton moderne, gant F. Vallée en e Leçons élémentaires de la Grammaire bretonne, gand aozerien geriaduriou an Notennou hag ar Sketla I ha II. Dereatoc’h eo ouz ar brezoneg eged urz ar galleg. Salo m’en em glevfe an abreta ar gwella an holl c’heriaduriou vrezonek d’her mirout striz ! 

+ Lizherenneg X3, 1925 A  B  K  D  E  F  G  H  C'H  CH  I  Y  J  L  M  N  O  P  R  S  T  U  V  W  Z

An urzh ABK e 1947
E 1947 e kaved  ar memes lizherennoù en un urzh all e Yezhadur bras ar brezhoneg, gant Frañsez Kervella :

+ Lizherennoù lizherenneg ar brezhoneg hervez Yezhadur bras ar brezhoneg  A a  B b  K k  D d  E e  F f G g  H h  Ch ch  C'h c'h I i  Y y  J j  L l  M m N n  O o  P p  R r  S s T t  U u  V v  W w  Z z

An urzh-se ivez a veze kavet 
e Geriadur Roparz Hemon, ha war an urzh-se e oa diazezet an anv ABK.
e Grammaire Bretonne Per Trepos

Lizherenneg Hemon-Huon-Favereau 
Setu amañ al lizherenneg a zo e Geriadur Hemon-Huon ha Geriadur Favereau e 2011, hag abaoe ar bloavezhioù 1980.
+ Lizherennoù lizherenneg ar brezhoneg  A a  B b  Ch c  C'h c'h  D d  E e  F f G g  H h  I i  J j  K k  L l  M m N n  O o  P p  R r  S s T t  U u  V v  W w  Y y  Z z

Met urzhioù all zo bet a-raok, hag a zo bet abaoe.

An urzh ABC
Ul lizherenn ouzhpenn, c, a zo bet lakaet e Geriadur an Here e 1995, hag an urzh a zo neuze:

+ Lizherennoù lizherenneg ar brezhoneg hervez Geriadur an Here, A a  B b  C c  Ch ch  C'h c'h  D d  E e  F f G g  H h  I i  J j  K k  L l  M m N n  O o  P p  R r  S s T t  U u  V v  W w  Y y  Z z

Hep ch na c'h
Un urzh all zo c'hoazh, gant c met hep ch na c'h, e-barzh La grammaire bretonne pour tous, gant Eugène Chalm. 
+ Lizherennoù lizherenneg ar brezhoneg hervez Yezhadur Chalm, A a  B b  C c  D d  E e  F f G g  H h  I i  J j  K k  L l  M m N n  O o  P p  R r  S s T t  U u  V v  W w  Y y  Z z

Deskadurezh
En deskadurezh n'eus urzh ofisiel ebet.
Koulskoude ez eus bet kaoz da ober unan e Diwan,  a vefe  goulennet digant ar skolaerien implij. E 2023 n'eo ket graet c'hoazh

2023
Embannet ez eus ul lizherenneg gant Bannoù-Heol, anvet Mil tamm lizherenneg Arzhig Du.

Notennoù ha daveennoù

Rummad:Lizherennegoù
Rummad:Brezhoneg